stanford-oval/wikipedia huggingface dataset:
Kozánin arkeologinen museo

| Kozánin arkeologinen museo Αρχαιολογικό Μουσείο Κοζάνης |
| --- | --- |
 Kozánin arkeologinen museo.
Tyyppi:  arkeologinen museo
Sijainti:  Kozáni, Länsi-Makedonia, Kreikka
Koordinaatit:  40°18′8″N, 21°47′8″E
 fiKozánin arkeologinen museo 
   
Kozánin arkeologinen museo (kreik. Αρχαιολογικό Μουσείο Κοζάνης, Archaiologikó Mouseío Kozánis) eli Kozánin arkeologinen kokoelma (Αρχαιολογική Συλλογή Κοζάνης, Archaiologikí Syllogí Kozánis) on arkeologinen museo Kozánin kaupungissa Kreikassa. Se esittelee kaupungista ja sen ympäristöstä löydettyä pääosin antiikin aikaista esineistöä.
Museo toimii vuodesta 1989 Kozánin keskustassa uusklassista arkkitehtuuria edustavassa kaksikerroksisessa rakennuksessa, joka tunnetaan nimellä Oíkos Katsiká. Rakennuksen pinta-ala on 240 neliömetriä. Vuoden 1995 maanjäristyksen seurauksena museo on ollut kunnostettavana ja suljettuna yleisöltä.
Kokoelmat

Museon kokoelmiin kuuluu esineitä pääosin Kozánin kaupungista sekä Kozánin ja Grevenán alueyksiköiden alueilta. Aianín alueen löydökset ovat kuitenkin Aianín arkeologisessa museossa. Löydöt ajoittuvat esihistorialliselta ajalta roomalaiselle ajalle. Löydöksiä on muun muassa kaupungin antiikin aikaisilta hautausmailta, Apidéasta, Elánista, Mesóvaiosta, Aliákmonas-joen laaksosta sekä pelastuskaivauksilta Polýfytos-tekojärven alueelta.
Marmorinen naisen pää, Eláni, 300-luku eaa.
Metalliesineitä hautausmailta.
Keramiikkaa.
Museon kokoelmia ulkotiloissa.
Marmorinen poika, Mesóvaio, roomalaisaika.
Aiheesta muualla

Kuvia tai muita tiedostoja aiheesta Kozánin arkeologinen museo Wikimedia Commonsissa
Ksuthos

Ksuthos (m.kreik. Ξοῦθος, Ksūthos; lat. Xuthus) oli kreikkalaisessa mytologiassa Hellenin ja nymfi Orseiksen poika. Hänen veljensä olivat Doros ja Aiolos.
Kun Hellen jakoi maansa poikiensa kesken, Ksuthos sai Peloponnesoksen. Alueella asuvat kansat johtivat myöhemmin nimensä hänen poikiensa Akhaioksen ja Ionin mukaan akhaialaisiksi ja joonialaisiksi.
Hellenin kuoltua Ksuthoksen veljet ajoivat tämän maanpakoon syyttäen tätä esi-isien perinnön varastamisesta. Ksuthos pakeni Ateenaan, jossa kuningas Erekhtheus antoi hänelle tyttärensä Kreusan puolisoksi. Myöhemmin Erekhtheuksen kuoltua, hänen nimitettiin tuomariksi päättämään, kuka tämän pojista perisi valtaistuimen. Päätettyään Kekropsin, pojista vanhimman, hyväksi, muut pojat ajoivat hänet uudelleen maanpakoon. Hän asettui Aigialokseen, jossa hän sittemmin myös kuoli.
Ksuthos – Aioloksen poika

Ksuthos mainitaan myös Aioloksen ja Kyaneen poikana. Tässä tapauksessa on huomattava, että kyseessä ei ole Hellenin poika Aiolos, vaan tämän lapsenlapsenlapsi.
Landesbibliothek Wiesbaden

Kirjaston vuonna 1913 valmistunut rakennus.
Landesbibliothek Wiesbaden on Hessenin osavaltion rahoittama alueellinen kirjasto. Se sijaitsee Wiesbadenissa ja on kuulunut 1. tammikuuta 2011 alkaen Hochschule RheinMainiin. Kirjasto on perustettu 1813 kaikille avoimeksi kirjastoksi, ja se sai silloin myös vapaakappaleoikeuden. Sen johtaja on Dr. Marion Grabka. Kirjasto on luonteeltaan tieteellinen yleiskirjasto.
Kylkiluu-poikkihaarakenivel

Kylkiluu-poikkihaarakenivel (lat. articulatio costotransversaria) muodostuu kylkiluun ja sitä vastaavan selkänikaman poikkihaarakkeen. Kylkiluu-poikkihaarakenivel mahdollistaa rintakehän laajenemisen sisäänhengityksessä yhdessä kylkiluunpään nivelen kanssa.
Kylkiluu-poikkihaarakenivelen nivelsiteet

Ulompi kylkiluu-poikkihaarakeside (lat. ligamentum costotransversarium laterale)
Ylempi kylkiluu-poikkihaarakeside (lat. ligamentum costotransversarium superius)
Lander

Lander on seuraavien henkilöiden sukunimi:
Anton Lander (s. 1991), ruotsalainen jääkiekkoilija
David Lander (1947–2020), yhdysvaltalainen näyttelijä
Harald Lander (1905–1971), tanskalainen balettitanssija
Leena Lander (s. 1955), suomalainen kirjailija
Toni Lander (s. 1931), tanskalainen balettitanssija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kozáni (alueyksikkö)

| Kozánin alueyksikkö Περιφερειακή ενότητα Κοζάνης> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Epeiros ja Länsi-Makedonia
Alue:  Länsi-Makedonia
Kuntia:  5
Perustettu:  1.1.2011
Hallinto:  
 – hallinnollinen keskus:  Kozáni
Pinta-ala:  3 516 km²
Väkiluku (2011):  150 196
 – väestötiheys:  42,72 as./km²
Lyhenteet:  
 – NUTS:  EL531 (osa)
 
www.kozani.gr
Kozánin alueyksikkö (kreik. Περιφερειακή ενότητα Κοζάνης, Perifereiakí enótita Kozánis) on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kozáni. Alueyksikön pinta-ala on 3 516 neliökilometriä ja asukasluku 150 196 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kozánin prefektuurin (Νομός Κοζάνης, Nomós Kozánis).
Kunnat

Vuoden 2019 Kleisthenes I -suunnitelmasta lähtien alueyksikkö jakaantuu viiteen kuntaan seuraavasti (väkiluvut perustuvat vuoden 2011 väestönlaskentaan, jolloin alueyksikkö muodostui neljästä kunnasta):
|  | Kunta | Kuntakeskus | Väkiluku |
| --- | --- | --- | --- |
| 1 | Kozáni | Kozáni | 71 388 |
| 2 | Eordaía | Ptolemaḯda | 45 592 |
| 3 | Sérvia | Sérvia | 11 382 |
| 4 | Velventós | Velventós | 3 448 |
| 5 | Vóio | Siátista | 18 386 |
Aiheesta muualla

Περιφερειακή ενότητα Κοζάνης. Kozánin alueyksikön kotisivu. (kreikaksi) (englanniksi)
Länsi-Makedonian alue
| --- | --- |
Flórinan alueyksikkö:   Amýntaio  Flórina  Préspes 
Grevenán alueyksikkö:   Deskáti  Grevená 
Kastorián alueyksikkö:   Kastoriá  Nestório  Orestída 
Kozánin alueyksikkö:   Eordaía  Kozáni  Sérvia  Velventós  Vóio
Ksylatsiini

| --- | --- |

Ksylatsiini
Systemaattinen (IUPAC) nimi
N-(2,6-dimetyylifenyyli)-5,6-dihydro-4H-1,3-tiatsiini-2-amiini
Tunnisteet
CAS-numero: 7361-61-7
ATC-koodi: QN05CM92
PubChem CID: 5707
Kemialliset tiedot
Kaava: C12H16N2S 
Moolimassa: 220,33 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 140 °C
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Ksylatsiini on lääke jota käytetään sedaatioon, anestesiaan, kivunlievitykseen ja lihasten rentouttamiseen suurilla eläimillä. Se on johdettu klonidiinista.
Eläinlääketieteessä ksylatsiinia käytetään yksin tai yhdessä ketamiinin kanssa nukutuslääkkeenä. Käytöstä ihmisillä ei varsinaisesti tiedetä, mutta väärinkäyttöä esiintyy paikoitellen paljonkin (erityisesti Yhdysvalloissa), ja se voi johtaa voimakkaaseen riippuvuuteen tai pahimmillaan kuolemaan.
Ksylatsiinia myydään Suomessa valmistenimillä Nerfasin vet, Rompun vet, Sefazin vet ja Xysol vet.
Aiheesta muualla

PubChem: Xylazine (englanniksi)
Kyoto Encyclopedia of Genes and Genomes (KEGG): Xylazine (englanniksi)
ChemBlink: Xylazine (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kotkan Reipas

Kotkan Reipas (KoRe) on vuonna 1938 perustettu kotkalainen urheiluseura, jolla on toimintaa jääkiekossa, jalkapallossa, karatessa, lentopallossa, salibandyssä ja taitoluistelussa. Alkuaikoina joukkue tunnettiin Katariinan Reippaana Katariinan kaupunginosan mukaan. Kun kaupunginosan nimi vaihdettiin Katariinasta Puistolaksi vaihtui seuran nimi Puistolan Reippaaksi. Myöhemmin nimi muuttui Kotkan Reippaaksi.
Jalkapallossa seuran miesten edustusjoukkue pelasi parhaimmillaan silloisessa SM-sarjassa kaksi kautta vuosina 1955 ja 1957, ja Suomensarjassa kahdeksan kautta vuosina 1948–1949, 1953–1954, 1956 ja 1958–1960. KoRen kanssa samoihin aikoihin SM-sarjassa pelasivat myös kotkalaisseurat Kiri, KTP ja Jäntevä. KoRen kotikenttänä on toiminut Katariinassa sijaitseva Puistolan urheilukenttä. Seura luopui kauden 2011 jälkeen 3. divisioonan sarjapaikastaan. Tilalle Kaakkois-Suomen Kolmoseen nostettiin Peli-Karhut.
Salibandyssä seuran miesten edustusjoukkue pelaa II-divisioonan Kaakkois-Suomen lohkossa.
Jääkiekossa seura voitti TUL:n mestaruuden vuonna 1954 ja koripallossa 1951.
Aiheesta muualla

Kotkan Reippaan sivusto (Arkistoitu – Internet Archive)
Lajos Bartók

| Lajos Bartók |
| --- | --- |
 Lajos Bartók
Henkilötiedot
Syntynyt: 1851
Kuollut: 1902 (50–51 vuotta) x
Kansalaisuus:  Unkari
Ammatti:  kirjailija, toimittaja ja poliitikko
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Lajos Bartók (1851−1902) oli unkarilainen kirjailija, toimittaja ja poliitikko. Hän kuvailee lyyrillisissä runoissaan rakkautta, Pohjois-Unkarin luontoa, isänmaata. Runokokoelmia ilmestyi useita, joista yksi, Karpáti emlékek, on käännetty saksaksi. Huomattavammissa näytelmissään hän käsittelee historiallisia aiheita: Kendi Margit (1884), Thurán Anna (1888, myös saksaksi), Erzsébet királyné (1892). Bartók osallistui myös politiikkaan osaksi poliittisten pilalehtien toimittajana, osaksi valtiopäivämiehenä.
Aiheesta muualla

Kuvia tai muita tiedostoja aiheesta Lajos Bartók Wikimedia Commonsissa
Lajitteleva purkaminen

Lajitteleva purkaminen on käytöstä poistettavien rakenteiden purkamistapa, jossa rakenteet puretaan järjestelmällisesti ja jätteet lajitellaan sekä uusiokäytetään mahdollisimman pitkälle. Lajittelevan purkutyön tarkoituksena on siis saavuttaa mahdollisimman suuri hyötykäyttöaste ja näin pienentää purkujätteiden käsittelyn aiheuttamia ympäristövaikutuksia.
Lajittelevaa purkutekniikkaa käyttäessä työ vaiheistetaan seuraavasti:
Asbestin ja muiden ongelmajätteiden purku
Rakennuksen siivous irtojätteestä
Rakennuksen runkoon kuulumattoman materiaalin poisto
Rakennuksen rungon purku rakennusosittain ja materiaaleittain
Betonin ja terästen erottelu
Lajittelevan purkutekniikan taloudellisen ja aikataulullisen onnistumisen pohjana on huolellinen ennakkosuunnittelu. Ensimmäisenä kohteeseen tehdään asbesti- ja ongelmajätekartoitus. Tämän jälkeen purkujakeet inventoidaan ja selvitetään mitä rakennusosia on mahdollista käyttää uudelleen ja mistä voidaan valmistaa uusiomateriaalia.
Osa purettavasta materiaalista on jätettä, jolle täytyy selvittää loppusijoituspaikka. Jätteiden sijoituspaikkoja selvitettäessä tavoitteena voidaan pitää sijoituspaikkojen löytäminen mahdollisimman läheltä, jotta kuljetuskustannukset eivät nouse suuriksi.
Purku-urakoitsijan suurimmaksi vastuuksi voidaan sanoa jätteiden lajittelua ja käsittelyä.
Aiheesta muualla

Purkuohjelma - Theseus
VEIKco Purkumiehet - Jätteiden Käsittely (Arkistoitu – Internet Archive)
Ksorfanoli

| Ksorfanoli |
| --- | --- |

Tunnisteet
IUPAC-nimi:  N-(syklobutyylimetyyli)-8β-metyyli-6-metyleenimorfinan-3-oli
CAS-numero:  77287-89-9
PubChem CID:  5488631
Ominaisuudet
Molekyylikaava:  C23H31NO
Moolimassa:  337,498 g/mol
Ksorfanoli (koodinimet TR-5379 tai TR-5379M, tunnetaan myös nimellä ksorfanolimesylaatti) on analgeettinen opioidi joka kuuluu morfinaaneihin, mutta sitä ei ole koskaan myyty lääkekäyttöön tai kaupallistettu.
Se on opioidreseptoreiden sekä antagonisti että agonisti.
Ksorfanoli aiheuttaa voimakkaan analgesian ja alun perin sen pääteltiin olevan niin sanotusti ei-väärinkäytettävä kemikaali. Eläinkokeissa sen huomattiin aiheuttavan vain suhteellisen vähäisiä sivuvaikutuksia, ainoastaan sedaatiota ja pahoinvointia, joskin se voi aiheuttaa lihaskramppeja suuremmilla annoksilla.
Aiheesta muualla

PubChem: Xorphanol (englanniksi)
ChemBlink: Xorphanol (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Xorphanol
Käännös suomeksi
Lajos Asztalos

Lajos Asztalosin hautakivi.
Lajos Asztalos (1889 – 1956) oli unkarilainen shakinpelaaja, kansainvälinen mestari ja International Arbiter. Vuonna 1913 Asztalos voitti shakin unkarinmestaruuden Gyula Breyerin ja Richard Rétin edellä. Maailmansotien välisen ajan hän asui Jugoslaviassa ja opetti filosofian professorina. Asztalos pelasi Jugoslavian joukkueessa kaksissa shakkiolympialaisissa: 1927 ja 1931. Vuonna 1942 hän palasi Unkariin ja ryhtyi journalistiksi. Asztalos toimi myös FIDE:n organisaatiossa ja Unkarin Shakkiliiton presidenttinä.
Asztalosille myönnettiin kansainvälisen mestarin arvonimi vuonna 1950 ja International Arbiterin arvonimi vuonna 1951.
Aiheesta muualla

Lajos Asztalos ChessGames.com-sivustolla (englanniksi)
Koripallon Euroopan-mestaruuskilpailut 1983

Vuoden 1983 koripallon Euroopan-mestaruuskilpailut pelattiin Ranskassa 26. toukokuuta – 4. kesäkuuta. EM-lopputurnaukseen osallistui 12 maata. Mestaruuden voitti historiansa ensimmäisen kerran Italia, hopeaa saavutti Espanja ja pronssia Neuvostoliitto. Turnauksen arvokkain pelaaja oli Espanjan Juan Antonio Corbalán ja korikuningas Kreikan Níkos Gkális.
Sijoitukset

Italia
Espanja
Neuvostoliitto
Alankomaat
Ranska
Israel
Jugoslavia
Länsi-Saksa
Puola
Tšekkoslovakia
Kreikka
Ruotsi
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  ItaliaCarlo Caglieris Alberto Tonut Marco Bonamico Enrico Gilardi Ario Costa Roberto Brunamonti Renato Villalta Dino Meneghin Antonello Riva Renzo Vecchiato Pierluigi Marzorati Romeo SacchettiPäävalmentaja: Sandro Gamba |  EspanjaFernando Arcega Joan Creus Cándido Sibilio Josep María Margall Andrés Jiménez Fernando Romay Fernando Martín Espina Juan Antonio Corbalán Ignacio Solozábal Juan Domingo de la Cruz Juan Manuel López Iturriaga Juan Antonio San EpifanioPäävalmentaja: Antonio Díaz-Miguel |  NeuvostoliittoStanislav Jerjomin Heino Enden Sergei Tarakanov Arvydas Sabonis Andrei Lopatov Nik'oloz Deriugini Valdis Valters Viktor Pankraškin Anatoli Myškin Sergėjus Jovaiša Oleksandr Bilostinnyi Valdemaras ChomičiusPäävalmentaja: Aleksandr Gomelski |
Aiheesta muualla

1983 European Championship for Men FIBA Archive (englanniksi)
Laerció Ramos jr

| Henkilötiedot |
| --- | --- | --- |
Koko nimi: Laerciò Ramos junior
Syntymäaika: 14. heinäkuuta 1984
Syntymäpaikka: Brasilia
Pelipaikka: Hyökkääjä
Pituus: 174
Lempinimi: Ramos
Seurat
| Vuodet | Seura | O (M) |
| 2004-2006 2006-2007  2007 | Coritiba Coritiba-Metropolitano Rio Branco PR FC Inter |  ? (?) ? (?) ? (?) 5 (0) |
 Seurajoukkueuran tilastot kattavat vain kansalliset sarjat, päivitetty 23. heinäkuuta 2007.
Laerciò Ramos junior (s. 14. heinäkuuta 1984) on brasilialainen jalkapalloilija, pelipaikaltaan hyökkääjä.
Laerciò Ramos jr tuli Suomeen FC Interiin ennen kauden 2007 alkua Rio Branco PR:stä Brasiliasta. Hän ei kuitenkaan vakiinnuttanut paikkaansa joukkueessa ja hänen sopimuksensa purettiin yhteisymmärryksessä heinäkuussa 2007.
Aiheesta muualla

Pelaajaprofiili Interin sivuilla (Arkistoitu – Internet Archive)
Laerru

| Laerru (Laèrru) |
| --- | --- |

 Sijainti Sassarin maakunnassa
 Laerru
 Koordinaatit: 40.817°0′0″N, 8.835°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  19,85 km²
Korkeus:  165 m
Väkiluku:  906
Aikavyöhyke:  UTC+1
 – Kesäaika:  UTC+2
Postinumero:  07030
Suuntanumero(t):    079
Rekisterikilpi:  SS
 
 http://www.comunelaerru.ss.it 
Infobox OKVirheellinen NIMI-arvo: 
Laerru (sardiksi Laèrru) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 906 asukasta (vuonna 2016) ja sen pinta-ala on 19,85 neliökilometriä. Se sijaitsee 165 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Laerru Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Shadowplay

Shadowplay on vuonna 1982 perustettu helsinkiläinen indierock-yhtye. Sen perustivat laulaja-pianisti Brandi Ifgray ja basisti Hande Virkki. Yhtye sai nimensä Joy Divisionin kappaleen mukaan. Shadowplayn ensimmäinen single "Night Porter" ilmestyi vuonna 1985. Yhtye oli mukana myös "Kill City" -elokuvan soundtrackilla.
Yhtyeen tarina

Levytysuran alkuaikoina rumpaliksi yhtyeeseen tuli Sidi Vainio, kitaristiksi Jari Alanko ja trumpettiin Marco Kosonen. Pian kitaristiksi vaihtui Björn Krause. Ifgray-Krause-Kosonen-Virkki-Vainio-kokoonpanolla julkaistiin 12 tuuman EP Shadowplay vuonna 1986. Myöhemmin yhtyeen rumpaliksi tuli Ykä Knuuttila ja kitaristiksi Timo Vikkula.
Keväällä 1988 ilmestyi Shadowplayn debyyttialbumi Touch and Glow. Levyllä oli vierailevina soittajina Jimi Tenor ja Gabi Hakanen. Albumin ilmestymisen jälkeen Virkki lähti yhtyeestä ja hänet korvasi Jari Paulamäki. Shadowplay keikkaili Suomen ohella muun muassa Pariisissa, Berliinissä, Budapestissa ja New Yorkissa. Keväällä 1989 yhtye julkaisi singlen "Nightwood set-up", mutta yhtyeen toiminta loppui saman vuoden aikana.
Vuonna 1992 Hande Virkki palasi yhtyeeseen ja Shadowplay aloitti keikkailun uudelleen. Keväällä 1992 ilmestyi 12-tuumainen EP "Dreams" ja elokuussa 1993 kakkosalbumi Eggs & Pop, jonka suomalaiset rock-kriitikot äänestivät vuoden 1993 parhaaksi albumiksi
. Incandescent Records julkaisi levyn myös Yhdysvalloissa. Eggs & Popin jälkeen Vikkula jätti yhtyeen, mutta oli mukana kolmosalbumilla Raw Powder, joka ilmestyi keväällä 1997.
Vuonna 2005 Stupido Records julkaisi koko Shadowplayn levytystuotannon kolmois-CD:nä nimellä Morgue - Complete recordings. 2000-luvulla Shadowplay on keikkaillut harvakseltaan. Yhtyeen kitaristina on toiminut Sam Shingler.
Diskografia > Albumit

Touch and Glow (Sonic Records, 1989)
Eggs & Pop (Twin Hits Records, 1993)
Raw Powder (Stupido Twins Records, 1997)
Diskografia > Kokoelmat

Morgue (Stupido Records, 2005)
Diskografia > Singlet ja EP:t

Night Porter (single, Max Rrose Productions, 1985)
Shadowplay (EP, Dekadenz, 1986 )
Looking At The Trees (single, Sonic Records, 1988)
Nightwood Set-Up (single, Sonic Records, 1989)
Dreams (EP, Sonic Records, 1992)
Aiheesta muualla

Shadowplayn poppikin oli melankolista Elävässä arkistossa
Morguen arvostelu Desibeli.netissä
Lauri Korpinen (kunnanjohtaja)

Lauri Korpinen vuonna 1957.
Lauri Kustaa Jalmari Korpinen (20. marraskuuta 1896 Hämeenlinna – 30. syyskuuta 1975 Vantaa) oli Helsingin maalaiskunnan pitkäaikainen kunnansihteeri (1931–1957) ja kunnanjohtaja (1957–1961).
Korpisen mukaan on nimetty Lauri Korpisen katu Jokiniemen kaupunginosassa Vantaalla.
Kynsirausku

| Kynsirausku |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Rauskukalat Rajiformes
Heimo::  Rauskut Rajidae
Suku::  Amblyraja
Laji::  radiata
Kaksiosainen nimi
 Amblyraja radiata  (Donovan, 1808) 
Katso myös
   Kynsirausku Commonsissa 
Infobox OKNimi-testi OKIUCN-testi OK: 
Kynsirausku (Amblyraja radiata) on rauskujen heimoon kuuluva kalalaji.
Ulkonäkö ja koko

Kynsirausku on aikuisena nelikulmainen , nuorena pyöreämpi. Sillä on lyhyt, jäykkä, kolmikulmainen kuono ja vartaloa lyhyempi pyrstö. Selkäpuoli on karhea ja piikikäs, vatsapuoli sileä.
Shadowgate 64: Trials of the Four Towers

| Shadowgate 64: Trials of the Four Towers |
| --- | --- |

Kehittäjä:  Infinite Ventures
Julkaisija:  Kemco
Säveltäjä:  Saori Kobayashi Kennosuke Suemura
Julkaistu:  N64  31. toukokuuta 1999  heinäkuu 1999
Lajityyppi:  seikkailupeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  Nintendo 64
Jakelumuoto:  DVD-ROM
Vaatimukset:  riittävästi muistia N64:n Controller Pak laitteella
Lisää peliartikkeleitaVideopelien teemasivulla
Infobox OK    : 
Shadowgate 64: Trials of the Four Towers on Infinite Venturesin kehittämä ja alun perin vuonna 1999 Nintendo 64:lle julkaisema seikkailupeli. Peli on jatko-osa vuonna 1987 ilmestyneelle Shadowgatelle.
Pelijärjestelmä

Samoin kuin ensimmäisessä pelissä, Shadowgate 64:ssä kuvataan peliä pelihahmon näkökulmasta, mutta tällä kertaa käytetään 3D-grafiikkaa, ja pelaaja saa vaeltaa vapaasti kuin ensimmäisen persoonan ammuntapeleissä. Grafiikan muutoksesta huolimatta pelin ydin on vastaavanlainen: peli riippuu enimmäkseen pulmien ja arvoituksien ratkonnasta taistelujen sijaan. Vankilanjohtaja ja kääpiövartijat ovat pelin ainoat viholliset, ja heitä täytyy välttää. Pelin päähenkilö voi kuolla monilla tavoilla kuten putoamalla tai hukkumalla. Pelaajan tulee löytää reittejä hyödyntämällä vuorovaikutusta ympäristön kanssa.
Pelaajan löytämistä monenlaisista kirjoista löytyy niin tietoa kuin huvittavia kaskuja ja anekdootteja. Hahmojen dialogissa on samanlaista huumoria kuin alkuperäisessä pelissä, ja esineiden maasta nostaminen voi luoda pelissä tekstiä kuten "Päätät ottaa kynän tietäen, että se on mahtavampi kuin miekka" tai "Otat kupin. Olet päättänyt, että olet aina halunnut tällaisen kupin".
Tarina

Pelin tapahtumat sijoittuvat satojen vuosien päähän ensimmäisen osan tapahtumista, kun Lord Jair päihitti Warlockin ja otti valtaistuimen haltuunsa. Ajan myötä kuningaskunta on kuitenkin muuttunut varkaiden, rosvojen ja muiden pahojen olentojen kokoontumispaikaksi. Päähenkilö on puolituinen mies Del Cottonwood, joka ei ensimmäisen persoonan näkymän takia tule usein näkyviin. Hän matkustaa Shadowgaten (suom. Varjoportti) halki vaunuilla, kun yhtäkkiä rosvot vangitsevat hänet ja murhaavat hänen matkatoverinsa. Delin onnistuu karata vankilasta ja aloittaa seikkailu, joka vie hänet Neljälle Tornille. Jokainen torni sisältää tehtävän, joka Delin on suoritettava edetäkseen. Del käyttää kirjoja sekä kuolleiden kaupunkilaisten haamujen apua oppiakseen Shadowgaten historiasta. Tutkimalla kaupunkia ja tekemällä sekalaisia töitä jäljellä olevien ihmisten puolesta Del pääsee uusiin torneihin ja uusiin alueisiin.